Calahorra
Store norske leksikon,Geografi,Verdens geografi,Europa,Spanias geografi
Calahorra er en by i det nordlige Spania, i den autonome regionen La Rioja. Byen ligger i Ebrodalen, 45 kilometer sørøst for Logroño. Innbyggertallet er 23 900 (2018).
Calahorra var et viktig sentrum under romertiden, og er en av Spanias eldste byer. Den var bispesete allerede på 400-tallet. Rundt byen står det rester etter de gamle romerske bymurene. En del av bygningene har trekk fra mudéjar-stilen. Et av Calahorras mest kjente byggverk er den gotiske katedralen fra 1300-tallet, som ble restaurert på slutten av 1600-tallet. Les mer i Store norske leksikon Spanias geografi